กองบัญชาการตำรวจนครบาล แนะนำเส้นทางสำหรับประชาชนใช้เดินทางรอบพื้นที่ ช่วงการจัดงานพระราชพิธีบรมราชาภิเษก วันที่ 6 พฤษภาคมนี้
กองบัญชาการตำรวจนครบาล แนะนำเส้นทางสำหรับประชาชนใช้เดินทางรอบพื้นที่ ช่วงการจัดงานพระราชพิธีบรมราชาภิเษก วันที่ 6 พฤษภาคมนี้พลตำรวจโทปิยะ อุทาโย ผู้ช่วยผู้บัญชาการตำรวจแห่งชาติ เปิดเผยว่า ในวันที่ 6 พฤษภาคม 2562 ตั้งแต่เวลา 14.00 น. เป็นต้นไป จนกว่าจะเสร็จสิ้นภารกิจ จะมีการปิดการจราจรเส้นทางโดยรอบพระบรมมหาราชวัง และพื้นที่ต่อเนื่อง รองรับพระราชพิธีบรมราชาภิเษก พุทธศักราช 2562 สำหรับผู้ที่เดินทางสัญจรตามปกติ ขอให้หลีกเลี่ยงบริเวณพื้นที่ดังกล่าว พร้อมแนะนำเส้นทาง เพื่อให้เกิดความสะดวก โดยผู้สัญจรระหว่างฝั่งพระนคร และฝั่งธนบุรี ยังสามารถใช้ สะพานข้ามแม่น้ำเจ้าพระยาทุกแห่ง ทั้งสะพานกรุงธนบุรี (ซังฮี้) / สะพานพระราม 8 / สะพานสมเด็จพระปิ่นเกล้า / สะพานพระพุทธยอดฟ้า / สะพานพระปกเกล้า และสะพานตากสิน รวมถึง ทางด่วน และพื้นราบ โดยสามารถใช้เส้นทางวงนอกได้ตั้งแต่ถนนราชดำเนินกลาง ถนนมหาไชย ถนนจักรวรรดิ ถนนวรจักร เป็นต้นสำหรับผู้ที่ต้องการสอบถามข้อมูลเส้นทางเพิ่มเติม สามารถสอบถามได้ที่ศูนย์ควบคุมและสั่งการจราจร (บก.02) หมายเลขโทรศัพท์ 1197 ได้ตลอด 24 ชั่วโมง